alexandrainst/scandi-wiki huggingface dataset:
Slettaelva skole

Slettaelva skole er en norsk offentlig barneskole som ligger i Slettaelva bydel på Kvaløya i Tromsø kommune. Skolen ble etablert i 1989. Slettaelva skole hadde 170 elever i starten av skoleåret 2013/2014.

Fra og med høsten 2019 ledes skolen av rektor Ann-Sissel Westgård.

Historie 
Slettaelva skole ble startet opp i 1989 i lokalene til A/L Slettaelva Grendehus etter initiativ fra foreldrene i området. Da var det bare 1.–3. klasse der, og først i 1995 ble skolen en full barneskole med to klasser for hvert klassetrinn. Gymsal og skolekjøkken m.m. var på plass i 1998. Rundt 2000 hadde skolen litt under 300 elever fra bydelen, og var den største skolen på Kvaløya. Senere har elevtallet gått ned, og høsten 2013 begynte skolen på et nytt skoleår med 170 elever.

Referanser

Eksterne lenker 
Slettaelva skole

Skoler i Tromsø
Barneskoler i Troms og Finnmark
Sleggveien

Sleggveien er en gate i bergstaden Røros som ligger mellom Hitterelva og slagghaugene. I Sleggveien ligger en rekke fredete bygninger som opprinnelig ble bebodd av håndverkere, tatere og løsarbeidere. Siden 1950 har det ikke vært fastboende i noen av husene.

Referanser

Eksterne lenker 
 

Veier i Røros
Mahmoud Namdjou

Mahmoud Namdjou (iransk: محمود نامجو; født 22. september 1918 i Rasht, død 21. januar 1989 i Teheran) var en iransk vektløfter som deltok i de olympiske leker 1948 i London, 1952 i Helsingfors og 1956 i Melbourne.

Namdjou vant en olympisk sølvmedalje i vektløfting under sommer-OL 1952 i Helsingfors. Han kom på andreplass i den letteste vektklassen, bantamvekt, opp til 56 kg, bak Ivan Udodov fra Sovjetunionen. Namdjou løftet sammenlagt 307,5 kg, 7,5 kg mindre enn gullmedaljevinneren.

OL-medaljer 
 1952  Helsingfors -  Sølv i vektløfting, bantamvekt (56 kg)  Iran
 1956  Melbourne -  Bronse i vektløfting, bantamvekt (56 kg)  Iran

Eksterne lenker 
 

Iranske vektløftere
Deltakere for Iran under Sommer-OL 1948
Vektløftere under Sommer-OL 1948
Medaljevinnere under Sommer-OL 1952
Deltakere for Iran under Sommer-OL 1952
Vektløftere under Sommer-OL 1952
Medaljevinnere under Sommer-OL 1956
Deltakere for Iran under Sommer-OL 1956
Vektløftere under Sommer-OL 1956
Personer fra Rasht
NM i friidrett 1953

Norgesmesterskapet i friidrett 1953 bestod av flere arrangementer som i 1953 kåret norgesmestere i friidrettsøvelsene.

Hovedmesterskapet ble arrangert på Trondheim stadion i Trondheim 14.–16. august.
Arrangører var SK Freidig og Trondheim & Omegn Friidrettskrets.
Kongepokalvinnere ble Sverre Strandli og Anne Marie Woldseth.

Følgende øvelser ble arrangert utenfor hovedmesterskapet:

 NM i hopp uten tilløp 1953 – Vikersund 22. februar
 Trekamp (kvinner) og femkamp (menn) – Halden 21. juni
 Femkamp (kvinner), tikamp (menn) og stafetter – Oslo 26.–27. september
 25 km landeveisløp – Stavanger 14. juni
 Maraton – Trondheim 26. juli
 Terrengløp – Ringsaker 3. mai (3 km) og Tønsberg 3. mai (8 km)
 Skogsløp – Trondheim 11. oktober



Kvinner

60 meter

100 meter

200 meter

80 meter hekk

4 x 100 meter stafett

Kun 2 lag

Lengdehopp

Høydehopp

Kulestøt

Diskos

Spydkast

Slengball

Menn

100 meter

200 meter

400 meter

800 meter

1500 meter

5000 meter

10000 meter

25 km landeveisløp

Maraton

3 km terrengløp

8 km terrengløp

Skogsløp

110 meter hekk

400 meter hekk

3000 meter hinder

4 x 100 meter stafett

4 x 400 meter stafett

4 x 1500 meter stafett

1000 meter stafett

Lengdehopp

Høydehopp

Tresteg

Stavsprang

Kulestøt

Diskos

Spydkast

Sleggekast

Referanser

Kilder 
 friidrett.no: Norske mesterskap
 Aage Møst (red.): Raskest, høyest, lengst i 100 år: norsk friidrett 1896-1996. Norges Friidrettsforbund, 1995. ISBN 8200225917.
 Einar Munthe-Kaas (red.) Sportsrevy 1953, Norsk Faglitteratur.
 Olaf Almenningen (1992): Bragder utan like: høgdepunkt gjennom 80 års idrettsliv, s. 236. Det Norske Samlaget. ISBN 8252139515.

1953
Friidrett i 1953
Friidrett
Sportsarrangementer i Trøndelag
Sport i Trondheim
Ali Mirzaei

Ali Mirzai (iransk: علی ميرزايی født 28. januar 1929, død 18. juli 2020) var en iransk vektløfter som deltok i de olympiske leker i 1952 i Helsingfors.

Mirzai vant en olympisk bronsemedalje i vektløfting under Sommer-OL 1952 i Helsingfors. Han kom på tredjeplass i den letteste vektklassen, bantamvekt, opp til 56 kg, bak Ivan Udodov fra Sovjetunionen og Mahmoud Namdjou fra Iran. Mirzai løftet sammenlagt 300,0 kg, 7,5 kg mindre enn sølvmedaljevinneren.

OL-medaljer 
 1952  Helsingfors -  Bronse i vektløfting, bantamvekt (56 kg)  Iran

Referanser

Eksterne lenker 
 

Iranske vektløftere
Medaljevinnere under Sommer-OL 1952
Deltakere for Iran under Sommer-OL 1952
Vektløftere under Sommer-OL 1952
Pseudinca

Pseudinca er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Utseende 
Middelsstore (15-30 millimeter), brun-, gul- og svartspraglete gullbasser uten metallisk glans.

Levevis 
Artene holder til i tropisk skog.

Utbredelse 
Artene er utbredt i Vest- og Sentral-Afrika.

Systematisk plassering 

Navnet viser til at slekten har en overflatisk (men ikke veldig dyptgående) likhet med hunner i den søramerikanske slekten Inca i undergruppen Trichiinae.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821
 Stammen Diplognathini 
 Slekten Pseudinca Kraatz, 1880
 Pseudinca admixtus (Hope, 1842)
 Pseudinca bouyeri Beinhundner, 2006
 Pseudinca burgeoni Valck Lucassen, 1933
 Pseudinca camerunensis Allard, 1992
 Pseudinca dichroa Gerstaecker, 1882
 Pseudinca fischeri Kolbe, 1895
 Pseudinca horni Valck Lucassen, 1933
 Pseudinca incoides (Thomson, 1860)
 Pseudinca ivoriensis Allard, 1992
 Pseudinca macgillavryi  Valck Lucassen, 1933
 Pseudinca marginicollis  Valck Lucassen, 1933
 Pseudinca marmoratus Fairmaire, 1895
 Pseudinca olivicolor  Valck Lucassen, 1933
 Pseudinca plicatus Kolbe, 1914
 Pseudinca robustus Janson, 1884
 Pseudinca rufulus Kolbe, 1914
 Pseudinca schoutedeni  Valck Lucassen, 1933
 Pseudinca striatus  Valck Lucassen, 1933
 Pseudinca variatus Bourgoin, 1921

Kilder 
 flower-beetles.com - Pseudinca. Med bilder og noe biologisk informasjon

Eksterne lenker 
 

Gullbasser
Dyr formelt beskrevet i 1880
Hellandsfossen kraftverk

Hellandsfossen kraftverk er et vannkraftverk i Modalen kommune i Vestland.

Det er et elvekraftverk som utnytter et fall på 31 meter i Moelva.

Det første kraftverket ble bygget av bygdefolket og tatt i bruk i 1956. Denne stasjonen hadde en installert effekt på 350 kW. Kommunen overtok verket i 1974. I forbindelse med utbygging av Steinsdalsvassdraget satte BKK opp et anleggskraftverk rett ved siden av. Det første aggregatet ble bygd av BKK og tatt i bruk i 1977. Det kommunale kraftverkt overtok BKKs anleggskraftverk i 1994.

I 2003 ble det installert en ny francisturbin på 1300 kW. Total effekt er 2,5 MW. Årsproduksjon er 8,2 GWh.

Kraftverket eies og drives av Modalen Kraftlag BA. Kraftstasjonen ligger like ved den nyere Hellandfoss kraftverk drevet av BKK.

BKK har bygget en laksetrapp med 34 meter høydeforskjell i Hellandsfoss i forbindelse med utbyggingen. Med total lengde 487 meter og 91 kummer er laksetrappen en av de lengste i Europa. Trappen sikrer at laks og sjøaure kan komme forbi fossen.

Bare 100 til 200 fisk passerer trappa årlig.

Referanser

Kilder
 
 NVE vannkraftdatabase
 Modalen Kraftlag BA
 Spetals verk

Småkraftverk i Vestland
Kraftverk i Modalen
Kraftverk etablert i 1977
Arkadi Vorobjov

Arkadi Nikitisj Vorobjov (russisk: Аркадий Никитич Воробьёв født 3. oktober 1924 i Mordova, død 22. desember 2012 i Moskva) var en sovjetisk vektløfter som deltok i de olympiske leker 1952 i Helsingfors, 1956 i Melbourne og 1960 i Roma.

Vorobjov vant en olympisk bronsemedalje i vektløfting under sommer-OL 1952 i Helsingfors. Han kom på tredjeplass i den tredje tyngste vektklassen, lett tungvekt opp til 82,5 kg, bak Trofim Lomakin fra Sovjetunionen og Stanley Stanczyk fra USA. Vorobjov løftet sammenlagt 407,5 kg, 10 kg mindre enn gullmedaljevinneren. 

Fire år senere, under Sommer-OL 1956 i Melbourne ble han olympisk mester i vaktløfting i mellomtungvekt, han satte ny verdensrekord med 462,5 kg.

OL-medaljer 
 1956  Melbourne -  Gull i vektløfting, mellomtungvekt (90,0 kg)  Sovjetunionen
 1960  Roma -  Gull i vektløfting, mellomtungvekt (90,0 kg)  Sovjetunionen
 1952  Helsingfors -  Bronse i vektløfting, lett tungvekt (82,5 kg)  Sovjetunionen

Referanser

Eksterne lenker 
 

Sovjetiske vektløftere
Olympiske mestere for Sovjetunionen
Medaljevinnere under Sommer-OL 1952
Deltakere for Sovjetunionen under Sommer-OL 1952
Vektløftere under Sommer-OL 1952
Medaljevinnere under Sommer-OL 1956
Deltakere for Sovjetunionen under Sommer-OL 1956
Vektløftere under Sommer-OL 1956
Medaljevinnere under Sommer-OL 1960
Deltakere for Sovjetunionen under Sommer-OL 1960
Vektløftere under Sommer-OL 1960
Fødsler i 1924
Dødsfall i 2012
Tauqir Dar

Tauqir Dar (født 31. januar 1964 i Lahore) er en tidligere pakistansk landhockeyspiller som deltok i De olympiske leker i 1984 i Los Angeles.

Dar ble olympisk mester i landhockey under OL i 1984 i Los Angeles. Han var med på det pakistanske laget som vant landhockeyturneringen foran Vest-Tyskland og Storbritannia. Pakistan vant semifinalen 1–0 over Australia og finalen mot Vest-Tyskland 2–1. Dar spilte tre kamper i OL-turneringen.

OL-medaljer 
 1984  Los Angeles -  Gull i landhockey, menn  Pakistan

Eksterne lenker 
 

Pakistanske landhockeyspillere
Olympiske mestere for Pakistan
Medaljevinnere under Sommer-OL 1984
Deltakere for Pakistan under Sommer-OL 1984
Landhockeyspillere under Sommer-OL 1984
Personer fra Lahore
Olympiske medaljevinnere i landhockey
Voss jordbruksskule

Voss jordbruksskule er en fylkeskommunal videregående skole i Skulestadmoen i Voss herad i Vestland, 3 km øst for Vossevangen. Skolen ble grunnlagt som en landbruksskole i 1948.

Skolen tilbyr utdanningsprogrammet naturbruk (vg1) med linjene landbruk og gartneri (vg2), hest og hovslager (vg2), klima, energi og miljø (vg2) og villmarksliv (vg2) og de studiespesialiserende linjene naturbruk (vg3) og landbruk og husdyrhold (vg3). Skolen har også et tilbud i tilrettelagt opplæring innen fagområdene naturbruk, bygg og anlegg og teknikk og industriell produksjon.

Skolen forvalter 3 gårdsbruk og 2 støler. Skolen har internat for elevene, og et eget foredlingskjøkken der elevene får undervisning i naturbasert produksjon av mat. Dette benyttes også av flere ungdomsbedrifter som produserer matvarer.

Voss jordbruksskule har utvekslingsavtaler med en rekke skoler i utlandet, der skolens elever kan ta et skoleår: Frankrike, Italia, Litauen, Slovakia, Spania, Ungarn og Østerrike.

I 2016 ble det åpnet et nytt skolebygg på tidligere Voss jordbruksskule som har fått navnet Voss vidaregåande skule. Denne rommer undervisningstilbud som tidligere var fordelt på Voss jorbruksskule, Rogne vidaregåande skule, Hjeltnes vidaregåande skule i Ulvik og gamle Voss vidaregåande skule med avdelinger på Bryn og Vatle på Voss og i Granvin.

Referanser

Eksterne lenker
Informasjon om skolens internat
Informasjon om skolens fagtilbud
Informasjon om utvekslingsår til skoler i utlandet

Videregående skoler i Vestland
Utdanningsinstitusjoner etablert i 1948
Utdanning i Voss
Hortenstangen

Hortenstangen er tangen sydøst på Karljohansvern, i tilgrensning til Fyllinga småbåthavn og Oslofjorden.

Historie
Det er særlig militært at Hortenstangen har hatt en historisk rolle, med plassering av to batterier, oppført i perioden 1870 til 1874. Batteriene var sentrale under okkupasjonen og ble forsterket og utvidet av den tyske okkupasjonsmakten.

Etter krigen forfalt batteriene og området grodde igjen, frem til Forsvarsbygg gjennomførte en redningsaksjon for batteriene og området i 2008.

Tur og rekreasjonsområde
Området er et populært friluftsområde, i likhet med resten av Karljohansvern, særlig etter opprydningen og oppgraderingene i 2008. Turstier er opparbeidet, plen klippes og vegetasjon holdes nede. På mange måter kan området karakteriseres som en park, med batteriene som kulturminner. Bademulighetene er gode, særlig på badestranden Batteritangen.

Referanser

Eksterne lenker
 Festningsverk
 VisitHorten

Hortens geografi
Friluftsliv i Vestfold og Telemark
Procambarus bouveri

Procambarus bouveri  er en art av ferskvannskreps innenfor den artsrike slekten Procambarus, og den har utbredelse i begrensede områder i den sørlige del av USA.

Arten hører videre under familien Cambaridae (orden Reptantia) blant tifotkrepsene. Procambarus bouveri er en av anslagsvis 160 arter i slekten Procambarus.

Referanser

Kilder 
 Sammy de Grave, et. al., «A classification of living and fossil genera of decapod crustaceans», i: Raffles Bulletin of Zoology. Suppl. 21, 2009, side 1–109.
 Horton H. Hobbs, Jr.., "The subgenera of the crayfish genus Procambarus (Decapoda: Astacidae)", i: Smithsonian Contributions to Zoology nr 117, 1972, side 1–22 (PDF).
 Horton H. Hobbs, Jr., "On the distribution of the crayfish genus Procambarus (Decapoda: Cambaridae)", i: Journal of Crustacean Biology nummer 4 (1), 1984, side 12–24. doi:10.2307/1547892. JSTOR 1547892.

Eksterne lenker 
 
 Global Crayfish Resources - The Carnegie Museum of Natural History (eng). Besøkt 27. januar 2014.

Tifotkreps
Krepsdyr formelt beskrevet i 1909
Niphetophora

Niphetophora er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Utseende 
Nokså små (ca. 12 millimeter), brun-, svart- og gulspraglete gullbasser uten metallglans. Antennene er forholdsvis lange og har tre blader (lameller) ytterst.

Levevis 
Artene holder til i tropisk skog.

Utbredelse 
Slekten er utbredt i Afrika.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821
 Stammen Diplognathini 
 Slekten Niphetophora Kraatz, 1883
 Niphetophora carneola (Burmeister, 1847)
 Niphetophora helota Kolbe, 1895
 Niphetophora hildebrandti (Harold, 1879
 Niphetophora kivuensis Antoine & Holm, 1993
 Niphetophora lequeuxi Di Gennaro, 2014
 Niphetophora maleci Legrand, 2004
 Niphetophora moorei Di Gennaro, 2014
 Niphetophora thompsonae Antoine & Bouyer, 2003
 Niphetophora zambiae Di Gennaro, 2014

Eksterne lenker 
 Bilder av Niphetophora carneola
 Bilde av Niphetophora maleci
 

Gullbasser
Dyr formelt beskrevet i 1883
Karnit Flug

Karnit Flug (født 9. januar 1955) er en israelsk økonom, som siden november 2013 har vært sentralbanksjef i Israel (Bank of Israel). Hun er sentralbankens første kvinnelige sentralbanksjef.

Hun er født i Polen, men immigrerte til Israel sammen med foreldrene sine da hun var 3 år gammel.

Utdanning og yrkeskarriere 
Flug har en Master of Arts-grad (cum laude) innen sosialøkonomi fra the Hebrew University i Jerusalem (1980), og har også en Ph.D i sosialøkonomi fra Columbia University, som hun fullførte i 1985. 

Året før hun var ferdig med sin doktorgrad begynte hun å jobbe i Det internasjonale pengefondet (IMF), som økonom. Hun returnerte til Israel i 1988, og begynte da i Bank of Israels forskningsavdeling, der hun jobbet med særlig makroømonomi, arbeidsmarkedet og sosialpolitikk. I 1994-96 var hun i permisjon, og jobbet for Den interamerikanske utviklingsbanken, som senior forskningsøkonom. Hun returnerte til sentralbanken i 1997, og ble visedirektør i forskningsavdelingen. I 2001 ble hun direktør i den samme avdelingen, og ble samtidig en del av sentralbankens ledelse. 

I juli 2011 ble hun visesentralbanksjef, under sentralbanksjef Stanley Fischer, og da Fischer trakk seg fra stillingen som sentralbanksjef i juli 2013 overtok hun som fungerende sentralbanksjef. Den 13. november 2013 overtok hun formelt som sentralbanksjef.

Referanser

Eksterne lenker 
 Bank of Israel - Dr. Karnit Flug

Israelske økonomer
Sentralbanksjefer
Bjarte Bjørkum

Bjarte Bjørkum (født 24. juni 1967 på Skedsmo) er en norsk barnebokforfatter, fotograf og oversetter, oppvokst på Frekhaug ved Bergen.

Bjørkum har studerte nordisk, engelsk og kunsthistorie ved Universitetet i Oslo. Han er utdannet fotograf fra Konstfack i Stockholm og Kunsthøgskolen i Bergen.

Bibliografi 
 Mannen som malte fotgjengeroverganger, Gyldendal (1999)
 Skatten på Snørøverøya, Gyldendal (2000)
 Aleksander og kjempen, Gyldendal (2001)
 Den store prompekonkurransen, Gyldendal (2007)
 Elg i solnedgang, Gyldendal (2008)
Gjendiktning/oversettelse
 Millioner, ungdomsroman av Frank Cottrell Boyce, Damm (2004)
 Slik har jeg det nå, ungdomsroman av Meg Rosoff, Damm (2005)
 Skjulte motiver, ungdomsroman av Frank Cottrell Boyce, Damm (2006)
 Genesis, roman av Bernard Beckett, Cappelen Damm (2008)
 Jasper Jones, roman av Craig Silvey, Cappelen Damm	(2010)

Referanser

Kilder 
 Presentasjon av Bjarte Bjørkum i Forfatterkatalogen på Forfattersentrums nettsider

Eksterne lenker 
 Presentasjon på Gyldendal Norsk Forlags nettsider
 Bjørkums nettsider
Digitaliserte bøker av Bjarte Bjørkum i Nasjonalbiblioteket

Norske barnebokforfattere
Fødsler i 1967
Conradtia

Conradtia er en slekt av biller som hører til gruppen gullbasser (Cetoniinae) i gruppen skarabider (Scarabaeoidea). Slekten omfatter bare én kjent art.

Utseende 
En middelsstor (25-30 millimeter), rødbrun gullbasse med svarte flekker på dekkvingene. Undersiden er svart. Hannen kan kjennes på at den har en bred midtfure på bakkroppens bukplater.

Levevis 
Artene holder til i tropisk skog.

Utbredelse 
Arten er utbredt i Øst-Afrika (Tanzania) der den er beskrevet fra Usambara-fjellene.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821
 Stammen Diplognathini 
 Slekten Conradtia Kolbe, 1892
 Conradtia principalis Kolbe, 1892

Eksterne lenker 
 flower-beetles.com - Conradtia principalis
 

Gullbasser
Biller formelt beskrevet i 1892
Poecilophila

Poecilophila er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Utseende 
Middelsstore, rødbrune gullbasser med svarte flekker. Artene gir et brokete inntrykk.

Levevis 
Artene holder til i tropisk skog.

Utbredelse 
Slekten er utbredt i Afrika (Kenya).

Systematisk plassering 
Slekten blir ofte regnet som en undergruppe av slekten Porphyronota.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821
 Stammen Diplognathini 
 Slekten Poecilophila Kraatz, 1893
 Poecilophila maculatissima (Boheman, 1860)

Eksterne lenker 
 

Gullbasser
Dyr formelt beskrevet i 1893

sv:Porphyronota
Eivind G. Tveiten

Eivind Gjermundsen Tveiten (født 28. april 1887 i Eidsborg, død 7. april 1976) var en norsk sølvsmed. 

Han gikk to år i lære hos bygdesølvsmeden Aanond Brekke i Øyfjell, og fra 1908 drev han verksted på hjemgården Tveiten i Eidsborg. I 1918 gikk han i lære i Skien i tre måneder og tok så svennebrev i filigran som en av de første bygdesølvsmedene i Telemark. I 1921 flyttet han verkstedet til Dalen. Eivind G. Tveiten er særlig kjent for sin produksjon av draktsølv. Han fikk flere priser for slike arbeider. Han laget sølv til kronprinsesse Märthas Telemarksbunad i 1927, og i 1957 fikk han Kongens fortjenstmedalje i gull for sin innsats som en av landets beste sølvsmeder. 

I 1968 fikk Norsk Folkemuseum et sett draktsølv til Kvinnebunaden fra Vest-Telemark i gave fra Hege og Eivind G. Tveiten, og Aagot Noss viser i sin artikkel «Sylvsmeden Eivind G. Tveiten» hvordan dette sølvet ble laget. Hans arbeider er stemplet E. G. TVEITEN.

Sammen med kona, Hege som også var hans medhjelper i sølvsmedverkstedet, kjøpte Tveiten i 1930 Nistog Vindlaus og i 1950 også nabogården Uppistog Vindlaus ved Eidsborg stavkirke. Her laget de et eget museum som senere ble gitt i gave til daværende Lårdal kommune. Dette anlegget har i dag mer enn 30 bygninger og inngår nå som en del av Vest-Telemark Museum.

Priser 
 Gullmedalje på Fylkesutstillingen i Skien 1911
 Sølvmedslje på Jubileumsutstillingen på Frogner 1914
 Gullmedalje på Fylkesutstillingen i Notodden 1922
 Gullmedalje på Fylkesutstillingen i Porsgrunn 1925
 Kongens fortjenstmedalje i gull 1957

Bibliografi 
 «Bunadsylvet.» I Telemarksbunader. Nedervde kledeskikkar for menn og kvinner. Telemark husflidssentral i samarbeid med Mittet & Co. 1955.

Litteratur 
 Noss, Aagot (1970): «Sylvsmeden Eivind G. Tveiten.» I Norsk Folkemuseums årbok, By og bygd nr 22, s.11-52, Oslo. (Også publisert som vedlegg i opptrykk av Rikard Berge: Norsk bondesylv, 1975.)

Referanser

Eksterne lenker 
 Eivind G. Tveiten i DigitaltMuseum
 Sylvsmeden Eivind G. Tveiten (1887-1976) Lest 30.1.2014 
 Historia bak museet i Eidsborg. Lest 30.1.2014
 VTM-Eidsborg Lest 30.1.2014

Norske gullsmeder
Kongens fortjenstmedalje i gull
Personer fra Tokke kommune
Thomas Bjørnskau

Thomas Bjørnskau (født 3. august 1969 i Oslo) er en norsk  siviløkonom og forfatter, oppvokst i Bærum.

Bjørnskau er utdannet siviløkonom. Yrkesmessig har han bakgrunn fra Internett-bransjen. Han bokdebuterte i 2004 med romanen reality.no.

Bibliografi 
 2004: Reality.no , Gyldendal

Eksterne lenker 
 Forfatterpresentasjon hos Gyldendal Norsk Forlag

Norske romanforfattere
Fødsler i 1969
Poecilophilides

Poecilophilides er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Utseende 
Middelsstore, matte gullbasser, rødbrune med svarte flekker eller svarte- og brunspraglete.

Levevis 
Artene holder til i tropisk skog.

Utbredelse 
Slekten er utbredt i Asia (Kina).

Systematisk plassering 
Slekten blir ofte regnet som en undergruppe av Anthracophora.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821
 Stammen Diplognathini 
 Slekten Poecilophilides Kraatz, 1898
 Poecilophilides dalmanni (Hope, 1831)
 Poecilophilides eddai (Tesar, 1959)
 Poecilophilides rusticola (Burmeister, 1842)

Eksterne lenker 
 Bilde av Poecilophilides rusticola
 Bilde av Poecilophilides eddae
 

Gullbasser
Dyr formelt beskrevet i 1898

sv:Anthracophora
Hadrodiplognatha

Hadrodiplognatha er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Utseende 
Nokså store (i alle fall opp til 38 millimeter), blankt svarte gullbasser uten metallisk glans.

Levevis 
Artene holder til i tropisk skog.

Utbredelse 
Slekten er utbredt i det vestlige Sentral-Afrika (Ekvatorial-Guinea, Kamerun, Gabon og Kongo).

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821
 Stammen Diplognathini 
 Slekten Hadrodiplognatha Kraatz, 1898
 Hadrodiplognatha guirali (Kunckel d'Herculais, 1888)
 Hadrodiplognatha herculeana (Hope, 1847)

Eksterne lenker 
 Bilde av Hadrodiplognatha herculeana
 

Gullbasser
Biller formelt beskrevet i 1898
Kamrullelager

Et kamrullelager (engelsk: cam follower) er en spesiell type kulelager eller nållager konstruert for å følge eller styre en kam eller metallprofil. Kamrullelagere benyttes blant annet for å rette og styre ståltråd som mates inn i stålbearbeidsingsmaskiner. 

Kamrullelager finnes i utallige varianter, men de skilles gjerne i to hovedkategorier, avhengig av hvordan de monteres; Boltrullelager bruker en gjenget stuss (en bolt), mens åkrullelager har et hull i midten. 

Det moderne boltrullelageret ble oppfunnet og patentert i 1937 av Thomas L. Robinson fra McGill Manufacturing Company.

Mekanikk
Lagre (maskindeler)